Lögreglan á höfuðborgarsvæðinu leitar nú manns sem er talinn hafa hrint konu niður stiga á veitingastað í miðborg Reykjavíkur seint í gærkvöld. Konan var flutt meðvitundarlítil á bráðadeild með höfuðáverka.
Ásgeir Þór Ásgeirsson yfirlögregluþjónn segir í samtali við fréttastofu að sterk sönnunargögn séu fyrir hendi í málinu, sem bendi eindregið til þess að maður hafi hrint konunni niður stigann, sem var þó ekki mörg þrep. Sé það raunin líti lögreglan það alvarlegum augum. Maðurinn var á bak og burt þegar lögregla kom á staðinn. Fréttastofa hefur ekki frekari upplýsingar um líðan konunnar, og Ásgeir segir lögreglu ekki hafa þær heldur.
Lögregla leitar manns sem hrinti konu niður stiga á veitingastað í miðborginni í gærkvöldi. Konan var flutt meðvitundarlítil á bráðadeild.